1Pojiwi PUWANGNGE! Eh nyawaku, pojiwi PUWANGNGE!
2Maéloka pojiwi PUWANGNGE gangka tuwoku sibawa makkélong untu’ Allataalaku ri wettu engkaku mupa.
3Aja’ Mumaddennuwang lao ri panguwasaé, lao ri tolinoé iya dé’é naulléi mappassalama.
4Rékko matéi mennang, lisui mennang ri tanaé; iyatoro essoé nalennye maneng rancanana.
5Masennangngi tau iya mattuwangngéngngi PUWANG Allataalana, sibawa mappunnaiwi Allataalana Yakub selaku pattulunna.
6Aléna ritu pancajiwi langié sibawa linoé, tasi’é sibawa sininna lise’na; tette’i matinulu mannennungeng.
7Naéwaiwi ha’na sining tau ritenre’é, sibawa nawéréngngi inanré tau malupué. Napaleppe’i PUWANGNGE sining tahanangngé,
8sibawa naébbui tau butaé naulléi makkita. Napatokkongngi tau mabuwangngé, sibawa mamaséiwi tau iya malempué.
9Nalinrungiwi sining tau laingngé; Natulungngi sining jandaé sibawa ana’ béué, iyakiya dé’ napajajiwi rancanana tau majaé.
10Iyaro PUWANGNGE Arungngi untu’ mannennungeng. Eh Sion, makuwasai Allataalamu lettu mannennungeng. Pojiwi PUWANGNGE!
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn